
Има един основен принцип, който трябва да бъде изяснен, за да се разбере къде е мястото на престъпленията мотивирани от омраза или презрение в белгийското наказателно право. 


Когато няколко криминални деяния са извършени едновременно или в много кратък отрязък от време, винаги се налага наказание за най-тежкото от тях. Това означава, че не се натрупват няколко наказания. По-тежкото наказание поглъща по-лекото. 


Вследствие на това, побоят по расистки мотиви никога не се разглежда като две съвпадащи по време криминални деяния. За прокурорите е много по-лесно да завеждат дело само за телесна повреда (максимална присъда от 5 години) въз основа на медицинско свидетелство, отколкото да вземат предвид мотива на извършителя. И без това наказанието за осъдителния мотив, в този случай расизъм (максимално наказание от една година), ще се поеме от наказанието за нанесената телесна повреда. 

„Първият” закон срещу расизма от 30 юли 1981 г.

Този закон налага наказание за редица деяния; главно за подбуждане към расизъм, насилие или дискриминация спрямо лице или група хора поради „расови” характеристики. Дискриминацията на работното място или при предоставянето на стоки и услуги също е незаконна (в хотел или ресторант, отдаване под наем на жилища и т.н.). 


През първите години от съществуването на Центъра (около 1993 г.), проявите на расова дискриминация често бяха почти наивни (извършителите откровено заявяваха в обявата за отдаване на имот под наем, че „не искат чужденци”), съвсем изрични (“чужденците не са добре дошли” изписано черно на бяло върху покана за бал), изключително обидни (“вървете си там откъдето сте дошли”), но споделяха една обща черта: всичко оставаше в сферата на думите, тоест атаките бяха вербални. Хората не стигаха до физически сблъсъци и разправа. Беше обидно, но поне нямаше ранени. Така наличието на подбуда беше достатъчно основание за произнасане на осъдителна присъда.

Например, важен резултат от приемането на закона срещу расизма беше порицаването на три организации свързани с една крайно дясна партия, която по онова време се казваше Влаамс Блок (Vlaams Blok). Няколко други осъдителни присъди касаеха вербално насилие, отказ за отдаване на жилища под наем, отказ за допускане в клуб за танци и други. Но Центърът не успя да спечели нито едно дело, свързано с пазараа на труда. За да има расизъм, трябва да докажете изричното намерение на извършителя, а това не винаги е лесна задача.


Това се промени в края на 1990-те: човек е безпричинно пребит на паркинг пред дискотека, но отправените му ругатни и обиди докато траел побоят са красноречиви; друг нарушител пребивал безпричинно всеки цветнокож, който му се изпречвал на пътя; човек беше пребит в присъствието на съпругата си по време на разходка на плажа, нарушителят заяви, че единственият му мотив бил расизмът, тъй като не харесвал чернокожите. Друг сериозен инцидент се случи след футболен мач с хулигански прояви, а разследването ясно показа, че хората се били уговорили по електронната поща да излязат да търсят с цел саморазправа поддръжници на другия отбор поради техния произход и че този произход е бил причината за побоя. 


С течение на времето, законовите разпоредби за „подбуждането” станаха недостатъчни за справяне с подобни ситуации. Ако този процес не бъдеше спрян, вероятно щеше да се наложи промяна на закона за борба с расизма.  Въпреки че хипотезата за подбуждане продължава да играе важна роля при едно ново явление: словото на омразата в интернет.

В допълнение към този закон, на 23 март 1995 г., белгийският Парламент гласува специални мерки осъждащи и наказващи отричането, омаловажаването, оправдаването или одобряването на Холокоста извършен през Втората световна война от националсоциалистическия режим във фашистка Германия. Омаловажаването на Холокоста трябва да бъде явно и изрично, за да бъде преследвано. Конституционният съд отхвърли искането за отменянето на тези мерки, поискано от един известен ревизионист и реши, че Законът не противоречи на свободата на словото.

Осъдителните присъди за отричането на Холокоста намаляха, но тенденцията показва по-сериозни казуси. Така извоювахме осъдителни присъди за двама братя и тяхната организация, които изпращаха книги с оскърбително съдържание в библиотеките и училищата. Законът важи с пълна сила за словото на омразата в интернет. 

Вълна от реформи

През 1999 г. стана наложително да се борим не само с расовата дискриминация, но и с дискриминацията по признак сексуална ориентация, увреждане, заболяване и т.н. 

Затова Законът от 1981 г. беше допълнен с тези допълнителни мотиви за дискриминация. Най-тежкото проявление на дискриминационното поведение, престъплението от омраза на основание индивидуални черти и характеристики на жертвата, трябва да се наказва строго. 

Това предложение хармонира с двете европейски антидискриминационни директиви (43 и 78) от 2000-та тозива. С тези две директиви наум, белгийският законодател промени клаузите и предвиди по-високи наказания за престъпленията от омраза и криминалните деяния мотивирани от ненавист и омраза. Законът от 25 февруари 2003 включва редица членове, добавени към Наказателния кодекс. Това означава, че обществото не бива и не може да толерира тези престъпления и ефективното наказание е въпрос на колективен интерес, а не просто проблем на отделната жертва.

Този закон беше частично отменен от Конституционния съд, но членовете налагащи по-строго наказание останаха непокътнати и преминаха конституционния тест. Депутатите от една крайно дясна партия внесоха искане за отмяна, като изразяваха недоумение защо е по-осъдително да пребиеш цветнокож, а цветът на кожата му да е мотивът за побоя. Чувстваха се дискриминирани, защото техният извършител заслужавал по-леко наказание.

Когато съответният министър, отговорен за изготвянето новото антидискриминационно законодателство, предложи първите проектозакони, той премахна почти всички криминални деяния от закона от 1981 г. Остана единствено терминът „подбуждане”. Центърът даде препоръка да се запазят почти всички нарушения и деяния, дори с малки промени, за да се избегнат проблеми с белгийския Конституционен съд. Нашата мотивация беше вдъхновена и от бъдещото рамково решение срещу расизма. Опитът ни учи, че е най-добре да се избягват евентуални последващи промени в подобен род закони, защото те крият риск да нарушат правилното транспониране на достиженията на Общностното право.


Наложи се Правителството и Парламентът да започнат отначало, което доведе до законите от 10 май 2007. Членовете касаещи по-строгите наказания останаха почти непроменени. Единствената промяна в тях касаеше списъка на признаците за дискриминация и бяха допълнени с разпоредби касаещи повреждане на имущество и собственост.
Изграждане на системата

Съдията МОЖЕ, но не е длъжен, да произнесе по-тежко наказание. Зависи от вида криминално престъпление и може да варира от удвояване на най-ниското наказание до увеличаване на присъдата с две години затвор. Съдиите не обичат системното произнасяне на по-тежки присъди.

Възможните мотиви са: омраза, неодобрение, враждебност към дадено лице поради неговата раса, цвят на кожата, произход, националност или етнически произход, пол, сексуална ориентация, семейно положение, раждане, възраст, финансово положение, религия или идеология, настоящо или бъдещо здравословно състояние, увреждане, език, политически убеждения, синдикална принадлежност, физически или генетични особености или социална класа.


Не е задължително този осъдителен мотив да бъде ЕДИНСТВЕНИЯТ, той може да бъде един от мотивите. Но, разбира се, той трябва да съществува и да бъде потърсен и доказан.

Например, нападението над лице с увреждане не е достатъчно за налагане на по-тежко наказание; необходимо е лицето да е било нападнато ЗАРАДИ неговото увреждане. Преди няколко седмици това се потвърди отново от Конституционния съд: трябва да се докаже изричното намерение. 


Тежестта на доказване не е облекчена, но наказанието може да бъде увеличено при доказване на моралния фактор. Трябва да изтъкнем, че някои нарушители не се свенят да признаят открито мотивацията си. В други случаи доказателството може да зависи от контекста (например някои музикални концерти); приятелският кръг, предишни наказания, съдържание на личния компютър, дрес код…
Престъпни деяния, които могат да се разглеждат в тази светлина
· Изнасилване 

· Предумишлено убийство и предумишлено нанасяне на телесна повреда 
· Отказ да се помогнете на лица във физическа опасност, без да има опасност за вас самите
· Държане в плен, сплашване и проникване с взлом
· Системен тормоз 

· Поругаване на гробове 

· Палеж 

· Унищожаване и поругаване на сгради и произведения на изкуство 
· Унищожаване или повреждане на лична собственост 

· Графити и повреждане на недвижима собственост, например графити върху синагога.
Наказателното право не е достатъчно

Сътрудничеството със службите, които са в контакт с потенциалните жертви, е от голямо значение; както и обученията за полицаите и съдиите, за да се повиши тяхната информираност за този род ситуации. Центърът от години организира съвместно с Министерството на вътрешните работи, такива обучения за полицаите. Заедно с генералните адвокати в Белгия, разработихме насоки за полицаите. Когато пишат доклада си, те трябва да посочат изрично и на точно определено място дали има елемент на расизъм или хомофобия. Това правило важи само за три вида деяния, третото е домашно насилие.
На практика
Могат да се направят няколко извода: 

1. От въвеждането на по-високите наказания, предишният термин „подбуждане” се използва изключително рядко, само при съобщения за омраза в интернет или по време на футболен мач.
2. Нарушителите обикновено са много млади и не крият мотивите си. А дори да се опитат да ги прикрият, контекстът е красноречив. 

3. Повечето инциденти са свързани с телесни повреди или графити по стените на сгради и имоти. 

4. Расизмът и сексуалната ориентация са най-честите мотиви. За пет години белгийският Център заведе 40 преписки, 4 във връзка с хомофобия и други проявления на расизъм.
5. Съдиите са запознати с конструкцията и я използват доста “свободно.”

6. Прокурорите реагират доста позитивно, когато ги молим да обърнат внимание на мотива, дори по казуси, в които не се намесваме.

Бъдещето…


Рамковото решение на Съвета от 28 ноември 2008 за борба с определени форми и проявления на расизма и ксенофобията със средствата на наказателното право несъмнено ще повлияе на белгийското законодателство. Но за да отразява вярно рамковото решение, трябва д асе променят някои разпоредби и клаузи в нашето законодателство за подбудителството и за утежняващите вината обстоятелства.

